# د ښوونځي پیل ته چمتو کېدل

د ښوونځي پیل ماشومانو او کورنیو ته یو لوی فرصت دی. د نویو کسانو، ځایونو او مسیرونو تجربه کول کېدی شي یو څه عجیب او ستونزمن وي. تاسو باید د خپلو ماشومانو لپاره ډېر کارونه ترسره کړئ تر څو هغوی وکولی شي په ښه توګه ښوونځی پیل کړي.

## د ښوونځي ښه پیلول څنګه وي؟

کورنۍ او پالونکي د ماشومانو لومړني ښوونکي وي. هغه کارونه چې تاسو یې په کور کې له ماشوم سره ترسره کوئ، له ماشوم سره په زده کړه او پرخمتګ او ښوونځي ته په چمتو کېدو کې مرسته کوي. د زده کړې او پرمختګ په برخه کې د ماشوم د ملاتړ ترټولو غوره لار **لوبې** دي.

 د ښوونځي ښه پیلول له ماشومانو سره مرسته کوي تر څو ښه زده کړه وکړي او خوشحاله و اوسي. او کله چې ماشومان په ښوونځي کې خوشحاله وي، هغوی غواړي زده کړې ته دوام ورکړي. که چېرې اړتیا وي، نو ستاسو د ماشوم ښوونځی به خپله ټوله هڅه وکړي تر څو د اضافي ملاتړ له لارې ستاسو د ماشوم انفرادي اړتیاوې پوره کړي. ستاسو لپاره هم ځینې کارونه شته په ترسره کولو سره یې کولی شئ له ماشوم سره مرسته وکړئ ترڅو له ښوونځي سره عادت شي او ځان خوندي، مطمئن او متصل حس کړي.

##  په کور کې لوبې کول او زده کړه

لوبې کول د ماشوم د زده کړې لپاره تر ټولو غوره لاره ده. لوبې کول کولی شي د ماشوم د ژوند په اوږدو کې د هغه د ریاضي مهارتونه پیاوړي کړي لکه حسابول، ترتیبول، طبقه بندي او اندازه کول. لوبې کول له ماشوم سره مرسته کوي ترڅو په طبیعت او ساینس باندې پوه شي او هغوی خلاق کوي. کله چې ستاسو ماشوم لوبې کوي، د هغوی د احساساتو او د ژبې او ادبیاتو په مهارتونو کې پیاوړتیا راځي. دلته ځینې هغه کارونه راغلي چې تاسو یې په کور کې ترسره کولی شئ:

* **ورځني فعالیتونه:** ماشومان د ورځنیو فعالیتونو له لارې زده کړه کولی شي لکه آشپزي، د خوړو د میز په تنظیم او پاکولو کې مرسته، د لوښیو تنظیم، د کالیو او د لوبو د وسایلو لرې کول، او د نباتاتو او ژویو روزنه. تاسو کولی شئ د ځینو پوښتنو په پوښتلو سره له ماشوم سره مرسته وکړئ چې زده کړه وکړي، مثلا 'څو پیالو اوړو ته اړتیا لرو؟' یا 'کولی شې د جورابو جوړې پیدا کړې؟'
* **لوبې:** د ساده لوبو ترسره کول ستاسو له ماشوم سره مرسته کوي ترڅو هغوی د خبرې کولو نوبت او د نور تدریسي موارد زده کړي، مثلا UNO، تپکان، د حافظې لوبې، د جاسوسۍ لوبې، پټ پټونی.
* **د جنجال جوړلو لوبې:** د جنجال له لوبو څخه د توکو جوړول لکه LEGO، د لرګي جنجالونه یا د له کارتونو څخه د شیانو جوړول کولی شي ستاسو د ماشوم تحرکي مهارتونه لوړ کړي او هغه خلاق او د ستونزې حل کوونکي وروزي.
* هنرونه او حرفې: هنرونه او حرفوي فعالیتونه هم کولی شي د ماشومانو خلاقیت او د هغوی تحرکي او د ستونزو د حل مهارتونه پیاوړي کړي.
* **د کالیو اوغوستل**: د زړو کالیو اوغوستل او د مختلف کرکټر تمثیل کول په ماشومانو کې خلاقیت او د ژبې مهارتونه پیاوړي کوي.
* **موسیقي، کیسې او رقص:** د کیسو لوستل او ویل، د موسیقۍ اورېدل او موسیقۍ ته رقص کول، او 'د ګنج پیدا کول' یا په کور او باغچه کې د شیانو موندل د ماشوم د ژبې مهارتونه پیاوړي کوي.
* **له کور څخه د باندې لوبې:** قدم وهل، لوړ ځای ته ختل، د بایسکل یا سکوټر ځغلول، لوبغالو ته تلل، د مکعبونو جوړول، د توپ اچول او نیول، د ټینېس یا کرېکټ په بېټونو باندې د توپ سوکه وهل، د خاورې یا خټو کیندل - دا ټول ستاسو د ماشوم په زده کړه او پرمختګ کې مرسته کوي.
* **پلټنه وکړئ او پوښتنې مطرح کړۍ:** کله چې ستاسو ماشوم لوبې کوي، له هغوی څخه ځینې پوښتنې مطرح کړئ لکه، '*کولی شې تشریح کړې چې....؟*'، '*که چېرې داسې وشي چې ...؟*'، '*څنګه کولی دا پوښتنه ځواب کړې چې...؟'*
* **روزمره او منظم کارونه:** هره ورځ په عین وخت کې د کارونو ترسره کول ستاسو ماشوم ته ور زده کوي چې د څه تمه وکړي او له هغوی سره مرسته کوي ترڅو خپل احساسات مدیریت کړي. په روزمره او منظم ډول د کارونو ترسره کول له ماشومانو سره مرسته کوي چې له ښوونځي سره همکاري وکړي. په ځانګړي ډول، دا اړینه ده چې ماشومان باید د خوب لپاره مشخص وخت ولري، مثلا داسې چې لومړی د شپې د ډوډۍ وخوري، حمام وکړي، د خوب کالي واغوندي، غاښونه ومینځي، کتابونه ولولي او وروسته ویده شي.

##  ښوونځی ماشومانو ته یو آشنا ځای کړئ

'ښوونځي ته چمتو کېدل' یوه اکاډمیکه زده کړه نه ده، بلکې په دې باندې پوهېدل دي چې ښووځی به څنګه وي، او دا چې د ښوونځي په هکله مثبتې تمې ولرئ. دلته ځینې هغه کارونه راغلي چې تاسو یې ترسره کولی شئ ترڅو له ماشوم سره مو مرسته وکړئ:

* ښوونځي ته د انتقال په ټولو هغو پروګرامونو کې ګډون وکړئ چې ستاسو د ماشوم د وړکتون یا ښوونځي له خوا دایرېږي.
* ښوونځي ته تلل، او بېرته کور ته راتلل تمرین کړئ.
* ماشوم ته مو اجازه ورکړئ چې له هغو ماشومانو سره لوبې وکړي چې ستاسو د ماشوم ښوونځي ته ځي.
* ماشومانو په تشویق کړئ ترڅو خپله په مستقل ډول وکولی شي کالي واغوندي، تشناب ته لاړ شي، لاسونه ومینځي، د لمر ضد کریم ووهي، او خپل د ښوونځي بکس چمتو او انتقال کړي.
* د ښوونځي د پیل په هکله له هغوی سره خبرې وکړئ. ماشوم مو ښوونځي ته تشویق کړئ او د ښوونځي په مقابل کې ښه احساس ورکړئ او د هغوی د ټولو اندېښنو په هکله له هغوی سره خبرې وکړئ.
* د ښوونځي د پیل په هکله کیسې یا کتابونه ورته ووایئ.
* له ښوونځي څخه د وروسته کارونو په هکله له هغوی سره خبرې او تمرین وکړئ.
* د ښوونځي د پیل او د رخصتۍ وختونو ته په کتو سره هغوی ته ورزده کړئ چې څه وخت به د ښوونځي په موټر کې سپرېږي او څه وخت او چېرته به له موټر څخه کوزېږي ترڅو ستاسو سره یو ځای شي.
* که چېرې کولی شئ، د ښوونځي نوم ماشوم ته ډېر یادوئ.

## د ماشوم وړکتون څنګه کولی شي له هغه سره مرسته وکړي

وړکتون هم کولی شي د ښوونځي ته د چمتو کېدو په برخه کې له ماشوم سره مرسته وکړي. په وړکتون کې ماشومان د لوبو کولو، ګډ کار او نویو ملګرو په پیدا کولو سره کولی شي خپل مهارتونه پیاوړي کړي.

 ستاسو د ماشوم د وړکتون ښوونکی کولی شي د **د زده کړې د انتقال او پرمختګ بیانیې (د انتقال لیک)** په لیکلو سره ستاسو ماشوم ښوونځي ته انتقال کړي. د انتقال لیک ستاسو د ماشوم راتلونکي ښوونځي ته ورکول کېږي. په دې لیک کې ستاسو د ماشوم د وړتیاوو، د قوت د ټکو، او علاقو سربېره، دا هم موجود وي چې ماشوم مو له کومې لارې ښه زده کړه کولی شي. ستاسو څخه به وغوښتل شي چې د ماشوم د انتقال لیک مو بشپړ کړئ او ماشوم مو هم کولی شي خپل فکر او احساس پکې درج کړي.

د انتقال د لیک په هکله د نورو معلوماتو لپاره لطفا زموږ د څانګې وېبسایټ ته مراجعه وکړئ (لاندې).

## نور معلومات پیدا کړئ

* [د ښوونځي د پیل په اړه معلومات (education.vic.gov.au)](https://www.education.vic.gov.au/parents/going-to-school/Pages/tips-starting-school.aspx)
* [له وړکتون څخه ښوونځي ته ارتقا (education.vic.gov.au)](https://www.education.vic.gov.au/parents/learning/Pages/moving-to-school.aspx)
* [څنګ کولی شو ښوونځی انتخاب کړو او شمولیت وکړو(education.vic.gov.au)](https://www.education.vic.gov.au/parents/going-to-school/Pages/choose-enrol-school.aspx)
* [د ښوونځي پیلول: ستاسو د ماشوم چمتووالی| د ماشومانو د روزنې شبکه](https://raisingchildren.net.au/school-age/school-learning/school-choosing-starting-moving/starting-school)
* [په ښوونځي کې غوره پیل - غوره روغتیایي چینل](https://www.betterhealth.vic.gov.au/campaigns/a-healthy-start-to-school)
* [د هغو منابعو لپاره ارتقا کول چې په ښوونځي کې د کورنیو لپاره دي (education.vic.gov.au)](https://www.education.vic.gov.au/childhood/professionals/learning/Pages/family.aspx#link87)